KOMMISSIONENS FORORDNING (EU) Nr. 709/2010
af 22. juli 2010
om ændring af Rådets forordning (EF) nr. 338/97 om beskyttelse af vilde dyr og planter ved kontrol af handelen hermed
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 5, og
ud fra følgende betragtninger:
(1)
Forordning (EF) nr. 338/97 indeholder lister over dyre- og plantearter, for hvilke der er indført begrænsninger af eller kontrol med handelen. Disse lister omfatter listerne i konventionen om international handel med udryddelsestruede vilde dyr og planter, i det følgende benævnt »konventionen«. På den 15. konference mellem parterne i konventionen, afholdt i Doha, Qatar, i marts 2010, blev der foretaget ændringer i konventionens lister.
(2)
Arten Anas oustaleti er slettet fra liste I.
(3)
Arterne Euphorbia misera, Orothamnus zeyheri og Protea odorata er slettet fra liste II.
(4)
Den ægyptiske population af Crocodylus niloticus er overført fra liste I til liste II med en kvote på nul for vilde enheder.
(5)
Mexicos og Belizes populationer af Crocodylus moreletii er overført fra liste I til liste II med en kvote på nul for vilde enheder.
(6)
Neurergus kaiseri er optaget på liste I.
(7)
Arterne Ctenosaura bakeri, C. oedirhina, C. melanosterna, C. palearis, Agalychnis spp., Dynastes satanas, Operculicarya hyphaenoides, O. pachypus, Zygosicyos pubescens, Z. tripartitus, Aniba rosaeodora (med anmærkning), Adenia olaboensis, Cyphostemma elephantopus, C. montagnacii og Bulnesia sarmientoi (med anmærkning) er optaget på liste II.
(8)
Optagelsen af Beccariophoenix madagascariensis og Neodypsis decaryi på liste II er udvidet til at også at omfatte frø fra Madagaskar.
(9)
Følgende arter er slettet fra konventionens liste III efter anmodning fra Malaysia: Arborophila campbelli, Arborophila charltonii, Caloperdix oculeus, Lophura erythrophthalma, Lophura ignita, Melanoperdix niger, Polyplectron inopinatum, Rhizothera dulitensis, Rhizothera longirostris og Rollulus rouloul og arten Haliotis midae er slettet fra konventionens liste III efter anmodning fra Sydafrika.
(10)
Anmærkningerne til arten Canis lupus på konventionens liste I og II er ændret.
(11)
Anmærkningerne til arterne Orchidaceae spp. på konventionens liste I er ændret.
(12)
Anmærkningerne til arterne Cactaceae spp. og alle systematiske enheder af planter med anmærkning #1 på konventionens liste II er ændret.
(13)
Ingen af medlemsstaterne har fremsat forbehold over for nogen af disse ændringer
(14)
Ændringerne til konventionens liste I, II og III gør det nødvendigt også at ændre bilag A, B og C i bilaget til forordning (EF) nr. 338/97.
(15)
Arterne Physignathus cocincinus, Abronia graminea og Ctenosaura quinquecarinata - som pt. ikke er optaget i bilaget til forordning (EF) nr. 338/97 - indføres i Unionen i et sådant omfang, at overvågning er berettiget. Disse arter bør derfor optages i bilag D i bilaget til forordning (EF) nr. 338/97.
(16)
På den 15. konference mellem parterne i konventionen blev der vedtaget nye nomenklaturreferencer for dyr.
(17)
Forordning (EF) nr. 338/97 bør derfor ændres i overensstemmelse hermed. I betragtning af ændringernes omfang vil det af klarhedshensyn være hensigtsmæssigt at udskifte hele bilaget til nævnte forordning.
(18)
Foranstaltningerne i denne forordning er i overensstemmelse med udtalelse fra Udvalget for Handel med Vilde Dyr og Planter nedsat i henhold til artikel 18 i forordning (EF) 338/97 -
VEDTAGET FØLGENDE FORORDNING:
Artikel 1
Bilaget til forordning (EF) nr. 338/97 erstattes af teksten i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. juli 2010.